**LĒMUMS**

Liepājā

|  |  |
| --- | --- |
| 2023. gada 23. martā | Nr.101/3  (prot. Nr.3, 41.§) |

Par kopīpašuma domājamo daļu

Klāva Ukstiņa ielā 33 atsavināšanu

Lai realizētu īpašnieku tiesības par kopīpašumā esošā īpašuma daļas atsavināšanu un pārbūvi, pamatojoties uz Pašvaldību likuma 10. panta pirmās daļas 16. punktu, Dzīvokļa īpašuma likuma 16. panta pirmo daļu un otrās daļas 1. punktu, Publiskas personas mantas atsavināšanas likuma 3. panta pirmās daļas 2. punktu, 5. panta pirmo un piekto daļu, Ministru kabineta 2011. gada 1. februāra noteikumu Nr.109 "Kārtība, kādā atsavināma publiskas personas manta" 7. punktu, izskatot dzīvokļa Nr.6 Klāva Ukstiņa ielā 33A īpašnieka [..], dzīvokļa Nr.7 Klāva Ukstiņa ielā 33A īpašnieces [..], dzīvokļa Nr.8 Klāva Ukstiņa ielā 33A īpašnieka [..] un dzīvokļa Nr.9 Klāva Ukstiņa ielā 33A īpašnieka [..] 2023. gada 2. marta iesniegumu par kopīpašuma domājamo daļu atsavināšanu, kā arī dzīvojamo māju Klāva Ukstiņa ielā 33/33A, Liepājā dzīvokļu īpašnieku kopības 2020. gada 22. oktobra lēmumu, izskatot sertificēta nekustamo īpašumu vērtētāja Riharda Dzeņa (vērtētāja sertifikāts Nr.69) 2023. gada 27. februāra vērtējumu "Par nekustamā īpašuma – domājamās daļas no apbūvētā zemes gabala, kura tiks pievienota dzīvokļiem Nr.6, 7, 8, 9, (ar kopējo platību 23 kv.m), Liepāja, Klāva Ukstiņa ielā 33A, novērtēšanu", Liepājas valstspilsētas pašvaldības Dzīvojamo māju privatizācijas komisijas 2023. gada 8. marta lēmumu (sēdes protokols Nr.10/2.2.20), Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3) un pastāvīgās Finanšu komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Piekrist, ka dzīvojamās mājas Klāva Ukstiņa ielā 33A, Liepājā, kura atrodas nekustamā īpašuma Klāva Ukstiņa ielā 33, Liepājā sastāvā (kadastra Nr.17000360330), dzīvokļu īpašnieki kopīpašumā esošajās telpās veic pārbūvi saskaņā ar dzīvokļu īpašnieku kopības 2020. gada 22. oktobra lēmumu, pievienojot kopīpašuma daļu atsevišķiem dzīvokļa īpašumiem šādā platībā, kura var tikt precizēta pēc kadastrālās uzmērīšanas:

1.1. dzīvokļa īpašumam Klāva Ukstiņa ielā 33A-6 (reģistrēts Liepājas pilsētas zemesgrāmatas nodalījumā Nr.3619 – 6) 11 kv.m no kopīpašuma;

1.2. dzīvokļa īpašumam Klāva Ukstiņa ielā 33A-7 (reģistrēts Liepājas pilsētas zemesgrāmatas nodalījumā Nr.3619 – 7) 12 kv.m no kopīpašuma;

1.3. dzīvokļa īpašumam Klāva Ukstiņa ielā 33A-8 (reģistrēts Liepājas pilsētas zemesgrāmatas nodalījumā Nr.3619 – 8) 11 kv.m no kopīpašuma;

1.4. dzīvokļa īpašumam Klāva Ukstiņa ielā 33A-9 (reģistrēts Liepājas pilsētas zemesgrāmatas nodalījumā Nr.3619 – 9) 12 kv.m no kopīpašuma.

2. Apstiprināt lēmuma 1. punktā minētajiem dzīvokļu īpašumiem pievienoto kopīpašuma domājamo daļu atsavināšanas nosacīto cenu 152,84 EUR (viens simts piecdesmit divi *euro* 84 centi):

2.1. dzīvokļa īpašumam Nr.6 pievienojamās kopīpašuma domājamās daļas nosacīto cenu – 37,85 EUR (trīsdesmit septiņi *euro* 85 centi);

2.2. dzīvokļa īpašumam Nr.7 pievienojamās kopīpašuma domājamās daļas nosacīto cenu – 38,57 EUR (trīsdesmit astoņi *euro* 57 centi);

2.3. dzīvokļa īpašumam Nr.8 pievienojamās kopīpašuma domājamās daļas nosacīto cenu – 37,85 EUR (trīsdesmit septiņi *euro* 85 centi);

2.4. dzīvokļa īpašumam Nr.9 pievienojamās kopīpašuma domājamās daļas nosacīto cenu – 38,57 EUR (trīsdesmit astoņi *euro* 57 centi).

3. Noteikt, ka lēmuma 1. punkta 1.1., 1.2., 1.3. un 1.4. apakšpunktā minēto dzīvokļu īpašnieki:

3.1. izstrādā būvniecības dokumentāciju un veic pārbūvi tajā norādītajā termiņā;

3.2. sedz izdevumus, kas saistīti ar lēmuma 1. punktā minēto pārbūvi un rekonstrukciju, kā arī visas tai nepieciešamās dokumentācijas sagatavošanu un reģistrēšanu atbilstoši spēkā esošajiem normatīvajiem aktiem;

3.3. līdz 2023. gada 2. maijam ieskaita Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, akciju sabiedrība "SEB banka", kontā Nr.LV12UNLA0050007588848, maksu par kopīpašuma domājamo daļu atsavināšanu proporcionāli Liepājas valstspilsētas pašvaldības domājamās daļas samazinājumam;

3.4. pēc pārbūves un rekonstrukcijas veic nekustamā īpašuma kopīpašuma domājamo daļu aktualizāciju Valsts zemes dienestā;

3.5. par saviem līdzekļiem veic lēmuma 1. punktā minēto ar pārbūvi un rekonstrukciju saistīto izmaiņu reģistrāciju zemesgrāmatā attiecībā uz visiem dzīvokļu īpašumiem.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju pēc lēmuma 3. punkta 3.1., 3.2., 3.3. un 3.4. apakšpunkta izpildes parakstīt vienošanos par kopīpašuma domājamo daļu atsavināšanu un pievienošanu šī lēmuma 1. punktā minētajiem dzīvokļa īpašumiem, ja lēmuma 1. punktā minēto dzīvokļu īpašnieki apņemas izpildīt 3. punkta 3.5. apakšpunktu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei (grāmatvedei 1 eks.), Dzīvojamo māju privatizācijas komisijai, Izpilddirektora birojam, atsavināšanas ierosinātājiem 4 eks. | |